— Танловда 76 давлатдан 204 нафар, мамлакатимиздан эса 1 минг 116 нафар ҳунарманд ўзининг 20 дан ортиқ йўналишдаги ишлари билан қатнашяпти, — дейди республика “Ҳунарманд” уюшмаси раиси ўринбосари Акобир Ҳакимов. — Халқаро ҳайъат томонидан кўрик-танлов иштирокчиларининг маҳсулотлари кўргазмаси ва маҳорат дарслари 5 та номинация — “Энг яхши ҳунарманд”, “Энг ёш ҳунарманд”, “Энг яхши ҳунармандлик мактаби устаси”, “Қадимий сулола давомчиси” ҳамда “Қадимий ҳунармандлик турини тиклаган ҳунарманд” бўйича баҳоланади.